《凤凰台怪和歌四首》
唐代·佚名

深闺闲锁难成梦，那得同衾共绣床。

一自与郎江上别，霜天更自觉宵长。

愁听黄莺唤友声，空闺曙色梦初成。

窗间总有花笺纸，难寄妾心字字明。

寂静璇闺度岁年，并头莲叶又如钱。

愁人独处那堪此，安得君来独枕眠。

卧病匡床香屡添，夜深犹有一丝烟。

怀君无计能成梦，更恨砧声到枕边。

作者简介：亦称无名氏，是指身份不明或者尚未了解姓名的人。源于古代或民间、不知由谁创作的文学、音乐作品会以佚名为作者名称。